
	1.
	Rīkojuma projekts
 Par Latvijas Atveseļošanas un noturības mehānisma plāna otro papildinājumu
	Iebildums
LDDK norāda, ka tiesību akta lieta paralēli nodota publiskajai apspriešanai (no 05.11. līdz 19.11) un atzinumu sniegšanai (no 05.11. līdz 20.11.). Šāda tiesību aktu saskaņošanas prakse ir pretrunā ar sabiedrības līdzdalības principiem un normatīvo regulējumu par tiesību aktu saskaņošanas procesu. LDDK nav skaidrs, kā Finanšu ministrija nodrošinās visu viedokļu objektīvu apkopošanu un atspoguļošanu, ja šie divi nozīmīgie procesi tiek virzīti paralēli, turklāt minētā tiesību akta lieta attiecas uz ļoti plašu iesaistīto pušu loku.
 
Piedāvātā redakcija
-
	Sintija Sējēja (LDDK)

	2.
	Plānošanas dokumenta projekts
Latvijas Atveseļošanas un noturības mehānisma plāna otrais papildinājums
	Priekšlikums
Attiecībā uz pasākumu Nr. “2.3.2.2.i investīcija “Valsts un pašvaldību digitālās transformācijas prasmju un spēju attīstība” LDDK lūdz anotācijā:
- skaidrot, kā viena nodarbinātā kompetenču attīstība vairākās programmās sasniedz sākotnējo mērķa vērtību, ņemot vērā amata vai darba pienākumu ierobežojumus;
- pamatot izvēlētās prasmju jomas, ņemot vērā vienlaicīgi uzsākto pieaugušo izglītības programmu un digitālo prasmju apguves atbalsta programmu pieejamību.
Piedāvātā redakcija
-
	Sintija Sējēja (LDDK)

	3.
	Plānošanas dokumenta projekts
Latvijas Atveseļošanas un noturības mehānisma plāna otrais papildinājums
	Priekšlikums
Attiecībā uz pasākumu Nr. 2.3.1.2.i. “Uzņēmumu digitālo prasmju attīstība”, LDDK lūdz anotācijā pamatot piedāvātā koriģētā rādītāja sasniegšanas iespējamību, ņemot vērā vienlaicīgi realizācijā esošo digitālo prasmju attīstības fondu programmu klāstu un pieaugušo izglītības risinājumu ieviešanu.
 
Piedāvātā redakcija
-
	Sintija Sējēja (LDDK)



